Ni kama kwamba ujumbe wa Uislamu ambao umepanuka na kuenea katika zama na maeneo mengi ili 
kujenga ustaarabu mkubwa kuliko ambao mwanadamu amewahi kuujua. Mwenye nao akatoa juhudi 
kubwa katika kufikisha nuru yake na kuwakusanya watu pembezoni mwake. 

Haiiti zaidi ya kutengeneza maadili ya mwanadamu na kutakasa ubora wao na kuamsha ukamilifu wa 
upeo wa macho yao. 

Hivyo basi kutumwa kwake (Swala Llahu 'alayhi wasallam) ilikuwa ni kwa ajili ya maadili na kuyakuza, na 
kuzitakasa nafsi na kuzitoharisha, watu hapo kabla walikuwa katika upotofu mwingi zaidi ya maadili 
haya, hawayajui wala hawajali, Allah Aliyetukuka amesema: "Yeye ndiye aliye mpeleka Mtume kwenye 
watu wasio jua kusoma, awasomee Aya zake na awatakase, na awafunze Kitabu na hikima, ijapo kuwa 
kabla ya haya walikuwa katika upotofu ulio dhaahiri." (62:2) 

Allah amesema vile vile; "Kama tulivyo mtuma Mtume kwenu anaye tokana na nyinyi, anakusomeeni 
Aya zetu na kukutakaseni na kukufundisheni Kitabu na hikima na kukufundisheni mliyo kuwa hamyajui." 
(2:151). 

UHUSIANO WA IMANI NATABIA NJEMA: 

Imani ni nguvu inayomsukuma muumini kwenye mambo mazuri na humzuia na mambo duni na makosa, 
hivyo udhaifu wa mwendo mwema kuhesabiwa kuwa ni dalili ya udhaifu wa imani, kama ambavyo tabia 
njema huhesabiwa kuwa ni dalili ya nguvu ya imani ya mtu, Mtume (Swala Llahu 'alayhi wasallam) 
amebainisha kuwa imani yenye nguvu mwishowe huzaa maadili mema ndani yake, na kuwa kuanguka 
kwa maadili hurejewa kutokana na udhaifu wa imani au kukosekana kwake. 

Hivyo asiyekuwa na imani hufanya maovu, hajali chochote kile wala haogopi lawama, wala hadhani 
kuwa atalipwa kwa uovu wake, Mtume (Swala Llahu 'alayhi wasallam) amesema: "Kwa hakika haya na 
imani vimeambatanishwa, kimoja iwapo kikiondolewa basi na kingine kitaondolewa hivyo hivyo." (Al- 
Baihaqi). 

Bali Mtume (Swala Llahu 'alayhi wasallam) amefananisha tabia mbaya unayomfanyia jirani wako ni dalili 
ya kuzimika kwa imani (kupotea). 

Anasema Mtume (Swala Llahu 'alayhi wasallam); "Wallahi! Haamini, Wallahi haamini, Wallahi Haamini, 
(Masahaba) wakauliza: Ni nani huyo Ewe Mtume wa Allah, (Mtume akasema:Jirani ambae jirani yake 
hatasalimika na Bawaiq yake, (Masahaba) wakauliza: Ewe Mtume wa Allah ni nini maana ya Bawaiq 
yake? (Mtume) akasema: Shari zake." (Al-Bukhari). 

Hivyo basi pindi Allah anapowalingania waja wake katika kheri au kuwakataza shari anafanya hayo katika 
muktadha wa imani iliyotulia katika mioyo yao na mara ngapi Allah Aliyetukuka amesema katika kitabu 
chake: "Enyi Mlioaminil", 

kisha baada ya hapo hutaja majukumu yao, mfano kauli yake: "Enyi mlio amini! Mcheni Mwenyezi 
Mungu, na kuweni pamoja na wakweli." (9:119). 


Vivyo hivyo tunamuona Mtume (Swala Llahu 'alayhi wasallam) anapowafundisha sahaba zake maadili 
mema huunganisha hilo na imani vilevile, mfano wa kauli yake (Swala Llahu 'alayhi wasallam): 



"Atakayekuwa anamuamini Allah na Siku ya Mwisho basi na amkirimu mgeni wake, na mwenye 
kumuamini Allah na Siku ya Mwisho basi na amuhifadhi jirani yake, na atakaye kuwa anamuamini Allah 
na Siku ya Mwisho basi na aseme kheri au anyamaze." (Ahmad). 

https://www.path-2-happiness.com/sw/njia-ya-saada-njia-ya-maadili-njia-ya-maadili 



